Otázka:
Podľa bodu 3.2.3. "Svietidlá -technické parametre" Auditu verejného osvetlenia, pri svietidlách je požadovaný parameter "Fotobiologické riziko podľa EN IEC 62471: Riziková skupina 0". Podľa normy EN IEC 62471 sa tento ukazovateľ hodnotí pri vzdialenosti 200 MM. Z toho vyplýva, že pre svietidlo verejného osvetlenia, ktorý je inštalovaný vo výškach nad 4 m, je tento parameter nerelevantný. Chceli by sme Vás požiadať o vysvetlenie, z akého dôvodu sa tento parameter vyžaduje.
Odpoveď:
Vzdialenosť 200 mm pri ktorom sa parameter Fotobiologické riziko hodnotí je daný normou tak, aby bola stanovená jednotná vzdialenosť od zdroja pri ktorej sa tento parameter vyhodnocuje. V žiadnom prípade to neznamená, že pri vzdialenostiach viac ako 200 mm sa škodlivé žiarenie zo svietidla už nenachádza !
V praxi by to znamenalo, že parameter je irelevantný vždy, nakoľko si nevieme predstaviť situáciu, pri ktorej je užívateľ bližšie k svietidlu ako je 200mm.
Požiadavka na „Fotobiologické riziko podľa EN IEC 62471: Riziková skupina 0“ je vyžadovaná z nasledovných dôvodov:
-	ochrana obyvateľov pred škodlivým žiarením, najmä tzv. modrým svetlom. Pri rizikovej skupine 0 je garantované, že sa obyvatelia nevystavujú nebezpečnému žiareniu bez ohľadu na dobu expozície.
-	ochrana pracovníkov údržby verejného osvetlenia pred škodlivým žiarením, najmä tzv. modrým svetlom. Pracovníci údržby sa vystavujú výrazne výrazne vyšším dávkam žiarenia , nakoľko pracujú v bezprostrednej blízkosti svetelného zdroja.